Влада на Република Северна Македонија

Министерство за животна средина и просторно планирање

Предлог на Закон

за изменување и дополнување на Законот за контрола на емисии од испарливи органски соединенија при користење на бензини

Скопје, Октомври 2019 година

В О В Е Д

I.ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Во мај 2019 година беше донесен нов Закон за прекршоците (“Службен весник на Република Северна Македонија” бр. 96/19) со кој се определуваат општите услови за пропишување на прекршоци и прекршочни санкции, општите услови за утврдување на прекршочна одговорност за изрекување и извршување на прекршочни санкции и се пропишува прекршочна постапка што ја водат судовите и прекршочните органи. Во Законот за прекршоците е утврдено дека сите материјалните закони кои во себе содржат прекршочни одредби е потребно да се усогласат со новиот закон во рок од шест месеци по влегување во сила на новиот закон.

Следствено се јави потребата да се извршат измени на одредбите со кои се уредуваат прекршоците утврдени во Законот за контрола на емисии од испарливи органски соединенија при користење на бензини со што пропишаните прекршочни санкции ќе бидат во рамките на предвидените граници утврдени со новиот Закон за прекршоците, ќе се реуреди надлежноста за водење на прекршочната постапка и усогласи утврдувањето на прекршочната одговорност.

Дополнително, се менуваат и одредбите од инспекциски надзор со цел нивно усогласување со новиот Закон за инспекциски надзор („Службен весник на Република Северна Македонија“ бр.102/2019).

II. ЦЕЛИ, НАЧЕЛА И ОСНОВНИ РЕШЕНИЈА

Целите кои што се очекува да бидат постигнати со донесувањето на Законот за изменување и дополнување на Законот за контрола на емисии од испарливи органски соединенија при користење на бензини е усогласување на Законот за контрола на емисии од испарливи органски соединенија со прекршочните одредби во Законот за прекршоци, како и инспекциските одредби од Законот за инспекциски надзор, односно хармонизација на правниот систем.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Измените и дополнувањата на Законот за контрола на емисии од испарливи органски соединенија при користење на бензини нема да има финансиски импликации врз буџетот и другите јавни финансиски средства.

IV.ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на предложените измени и дополнувања на Законот за контрола на емисии од испарливи органски соединенија при користење на бензини не е потребно обезбедување на финансиски средства и истиот не повлекува материјални обврски за одделни субјекти.

**Закон за изменување и дополнување на Законот за контрола на емисии од испарливи органски соединенија при користење на бензини**

Член 1

Во Законот за контрола на емисии од испарливи органски соединенија при користење на бензини („Службен весник на Република Македонија“ бр. 38/2014, 146/2015 и 39/2016) членот 40 се брише.

Член 2

Членот 43 се брише.

Член 3

 Насловот на членот и членот 49 се менува и гласи:

„ Опомена

1. Доколку при вршењето на инспекцискиот надзор државниот инспектор за животна средина утврди дека е сторена неправилноста од членот 25 од овој закон за прв пат, тој e должен со записник да ги констатира утврдените неправилности и со решение да изрече опомена и да определи рок во кој субјектот на инспекциски надзор е должен да ги отстрани неправилностите утврдени со записникот.
2. Државниот инспекторат за животна средина води единствена евиденција за изречени опомени.
3. Формата и содржината на евиденцијата на изречените опомени ја утврдува Директорот на Државниот инспекторат за животна средина.“

Член 4

Во членот 51 во став (1) зборовите „12.000 евра во денарска противвредност“ се заменуваат со зборовите „2.000 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 8.000 до 9.000 евра во денарска противвредност за средни трговци, од 11.000 од 12.000 евра во денарска противвредност за големи трговци и од 750 евра во денарска противвредност за физички лица, “.

Во став (2) зборовите „6.000 евра во денарска противвредност“ се заменуваат со зборовите „ 1.500 до 2.000 евра во денарска противвредност за микро трговци, од 3.500 до 4.000 евра во денарска противвредност за мали трговци, од 4.500 до 5.000 евра во денарска противвредност за средни трговци, од 5.500 од 6.000 евра во денарска противвредност за големи трговци и од 750 евра во денарска противвредност за физички лица,“.

Во став (3) зборовите „3.000 евра во денарска противвредност“ се заменуваат со зборовите „1.000 до 1.500 евра во денарска противвредност за микро трговци, од 1.500 до 2.000 евра во денарска противвредност за мали трговци, од 2.000 до 2.500 евра во денарска противвредност за средни трговци, од 2.500 од 3.000 евра во денарска противвредност за големи трговци и од 750 евра во денарска противвредност за физички лица,“.

Во ставот (4) бројот „1.000 евра во денарска противвредност “ се заменува со зборовите „.500 до 700 евра во денарска противвредност за микро трговци, од 600 до 800 евра во денарска противвредност за мали трговци, од 700 до 900 евра во денарска противвредност за средни трговци, од 800 од 1.000 евра во денарска противвредност за големи трговци и од 750 евра во денарска противвредност за физички лица,“.

Ставот (5) се менува и гласи:

„Глоба во износ од 300 евра во денарска противвредност кај микро трговци, 400 евра во денарска противвредност кај мали трговци, 500 евра во денарска противвредност кај средни трговци и 600 евра во денарска противвредност кај големи трговци ќе му се изрече на одговорното лице во правното лице за дејствијата од став (1), (2), (3) и (4) на овој член. “.

Во ставот (6) зборовите „ Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење до 30 дена. “ се заменуваат со зборовите „надлежниот суд може да му изрече прекршочна санкција привремена забрана за вршење на определена дејност од која произлегува сторување на прекршокот.“

Во ставот (7) зборовите „Прекршочната комисија“ се заменуваат со зборовите „надлежниот суд“, а зборовите „во траење до 15 дена“ се бришат.

Член 5

Во членот 52 во став (1) зборовите „5.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 3.000 до 4.000 евра во денарска противвредност за мали трговци, од 4.000 до 4.500 евра во денарска противвредност за средни трговци, од 4.500 од 5.000 евра во денарска противвредност за големи трговци и од 750 евра во денарска противвредност за физички лица,“.

Во ставот (2) зборовите „2.000 евра во денарска противвредност“ се заменуваат со зборовите „1.000 до 1.300 евра во денарска противвредност за микро трговци, од 1.300 до 1.600 евра во денарска противвредност за мали трговци, од 1.600 до 1.900 евра во денарска противвредност за средни трговци, од 1.900 од 2.200 евра во денарска противвредност за големи трговци и од 750 евра во денарска противвредност за физички лица,“.

Во ставот (3) зборовите „800 евра во денарска противвредност “ се заменуваат со зборовите „200 до 400 евра во денарска противвредност за микро трговци, од 400 до 600 евра во денарска противвредност за мали трговци, од 600 до 800 евра во денарска противвредност за средни трговци, од 800 од 1.000 евра во денарска противвредност за големи трговци и од 450 евра во денарска противвредност за физички лица “.

Ставот (4) се менува и гласи:

„Глоба во износ од 300 евра во денарска противвредност кај микро трговци, 400 евра во денарска противвредност кај мали трговци, 500 евра во денарска противвредност кај средни трговци и 600 евра во денарска противвредност кај големи трговци ќе му се изрече на одговорното лице во операторот на инсталацијата за полнење и празнење на мобилни контејнери за дејствијата од ставовите (1), (2) и (3) на овој член.“

Во ставот (5) зборовите „ Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење до 30 дена. “ се заменуваат со зборовите „надлежниот суд може да му изрече прекршочна санкција привремена забрана за вршење на определена дејност од која произлегува сторувањето на прекршокот.“

Во ставот (6) зборовите „Прекршочна комисија“ се заменуваат со зборовите „надлежен суд“, а зборовите „во траење до 15 дена“ се бришат.

Член 6

Во членот 53 во ставот (1) воведната реченица се менува и гласи:

„Глоба во износ од 1.000 до 1.500 евра во денарска противвредност за микро трговци, од 1.500 до 2.000 евра во денарска противвредност за мали трговци, од 2.000 до 2.500 евра во денарска противвредност за средни трговци, од 2.500 од 3.000 евра во денарска противвредност за големи трговци и од 550 евра во денарска противвредност за физички лица,ќе му се изрече на операторот на мобилни контејнери, доколку: “

Во ставот (2) зборовите „800 евра во денарска противвредност“ се заменуваат со зборовите „600 до 800 евра во денарска противвредност за микро трговци, од 800 до 1.000 евра во денарска противвредност за мали трговци, од 1.000 до 1.200 евра во денарска противвредност за средни трговци, од 1.200 од 1.400 евра во денарска противвредност за големи трговци и од 450 евра во денарска противвредност за физички лица “.

Во точката 1) сврзникот „и“ се заменува со „;“, а во точката 2) точката се заменува со сврзникот „и“.

По точката 2) се додава нова точка 3) која гласи:

„3) не го регистрира мобилниот контејнер (член 25).“

Ставот (3) се брише.

Ставот (4) кој станува став (3) се менува и гласи:

„Глоба во износ од 300 евра во денарска противвредност кај микро трговци, 400 евра во денарска противвредност кај мали трговци, 500 евра во денарска противвредност кај средни трговци и 600 евра во денарска противвредност кај големи трговци ќе му се изрече на одговорното лице кај операторот на мобилни контејнери за дејствијата од ставовите (1) и (2) на овој член.“

Во ставот (5) кој станува став (4) зборовите „Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење до 30 дена. “ се заменуваат со зборовите „надлежниот суд може да му изрече прекршочна санкција привремена забрана за вршење на определена дејност од која произлегува сторувањето на прекршокот.

Во ставот (6) кој станува став (5) зборовите „Прекршочната комисија може да му изрече прекршочна санкција забрана за вршење на должност од која произлегува сторувањето на прекршокот во траење до 15 дена. “ се менува со зборовите „ надлежниот суд може да му изрече прекршочна санкција забрана за вршење на должност од која произлегува сторувањето на прекршокот.“

Член 7

Во член 54 во ставот (1) воведната реченица се менува и гласи:

„Глоба во износ од 1.000 до 1.500 евра во денарска противвредност за микро трговци, од 1.500 до 2.000 евра во денарска противвредност за мали трговци, од 2.000 до 2.500 евра во денарска противвредност за средни трговци, од 2.500 од 3.000 евра во денарска противвредност за големи трговци и од 750 евра во денарска противвредност за физички лица, ќе му се изрече на операторот на инсталации за складирање на бензин кај бензинските станици, доколку:“

Ставот (2) се менува и гласи:

„ Глоба во износ од 150 евра во денарска противвредност кај микро трговци, 200 евра во денарска противвредност кај мали трговци, 250 евра во денарска противвредност кај средни трговци и 300 евра во денарска противвредност кај големи трговци ќе му се изрече на одговорното лице во правното лице за дејствијата од ставовите (1) на овој член.“

Во ставот (3) зборовите „Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење до 30 дена. “ се заменуваат со зборовите “надлежниот суд може да му изрече прекршочна санкција привремена забрана за вршење на определена дејност од која произлегува сторувањето на прекршокот.“

Во ставот (4) зборовите „Прекршочната комисија“ се заменуваат со зборовите “надлежниот суд“, а зборовите „во траење до 15 дена“ се бришат.

Член 8

Во член 55 ставот (1) воведната реченица се менува и гласи:

„Глоба во износ од 1.500 до 2.000 евра во денарска противвредност за микро трговци, од 3.500 до 4.000 евра во денарска противвредност за мали трговци, од 4.500 до 5.000 евра во денарска противвредност за средни трговци, од 5.500 од 6.000 евра во денарска противвредност за големи трговци и од 750 евра во денарска противвредност за физички лица, ќе му се изрече на операторот на бензинска станица доколку: “.

Во ставот (2) воведната реченица се менува и гласи:

„Глоба во износ 1.000 до 1.300 евра во денарска противвредност за микро трговци, од 1.300 до 1.600 евра во денарска противвредност за мали трговци, од 1.600 до 1.900 евра во денарска противвредност за средни трговци, од 1.900 од 2.200 евра во денарска противвредност за големи трговци и од 750 евра во денарска противвредност за физички лица ќе му се изрече на операторот на бензинска станица доколку:“

Во ставот (3) воведната реченица се менува и гласи:

„Глоба во износ 800 до 1.000 евра во денарска противвредност за микро трговци, од 1.000 до 1.200 евра во денарска противвредност за мали трговци, од 1.200 до 1.400 евра во денарска противвредност за средни трговци, од 1.400 од 1.600 евра во денарска противвредност за големи трговци и од 750 евра во денарска противвредност за физички лица ќе му се изрече на операторот на бензинска станица доколку:“

Во ставот (4) воведната реченица се менува и гласи:

„Глоба во износ 300 до 400 евра во денарска противвредност за микро трговци, од 400 до 500 евра во денарска противвредност за мали трговци, од 500 до 600 евра во денарска противвредност за средни трговци, од 600 од 700 евра во денарска противвредност за големи трговци и од 400 евра во денарска противвредност за физички лица ќе му се изрече на операторот на бензинска станица, доколку:“

Ставот (5) се менува и гласи:

„ Глоба во износ од 150 евра во денарска противвредност кај микро трговци, 200 евра во денарска противвредност кај мали трговци, 250 евра во денарска противвредност кај средни трговци и 300 евра во денарска противвредност кај големи трговци ќе му се изрече на одговорното лице во правното лице за дејствијата од став (1), (2), (3) и (4) од овој член.“

Во ставот (6) зборовите „Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 30 дена“ се заменуваат со зборовите „надлежниот суд може да му изрече прекршочна санкција привремена забрана за вршење на определена дејност од која произлегува сторувањето на прекршокот.“

Член 9

Членот 56 се менува и гласи:

„(1) Глоба во износ од 2.000 до 2.500 евра во денарска противвредност за микро трговци, од 3.500 до 4.000 евра во денарска противвредност за мали трговци, од 4.500 до 5.000 евра во денарска противвредност за средни трговци, од 5.500 од 6.000 евра во денарска противвредност за големи трговци и од 750 евра во денарска противвредност за физички лица, ќе му се изрече на сопственикот на инсталација за складирање на бензин кај терминалите, сопственикот на бензинска станица, сопственикот на инсталација за полнење и празнење на мобилни контејнери и сопственикот на мобилни контејнери, доколку не поднесе предлог - план до стручниот орган во случаите утврдени во членот 32 од овој закон.

(2) Глоба во износ од 2.000 до 2.500 евра во денарска противвредност за микро трговци, од 3.500 до 4.000 евра во денарска противвредност за мали трговци, од 4.500 до 5.000 евра во денарска противвредност за средни трговци, од 5.500 од 6.000 евра во денарска противвредност за големи трговци и од 750 евра во денарска противвредност за физички лица, ќе му се изрече на сопственикот на инсталација за полнење и празнење на мобилни контејнери доколку не поднесе предлог-план до стручниот орган во случаите утврдени во членот 32 од овој закон.

(3) Глоба во износ од 1.000 до 1.300 евра во денарска противвредност за микро трговци, од 1.300 до 1.600 евра во денарска противвредност за мали трговци, од 1.600 до 1.900 евра во денарска противвредност за средни трговци, од 1.900 од 2.200 евра во денарска противвредност за големи трговци и од 750 евра во денарска противвредност за физички лица, ќе му се изрече на сопственикот на бензински станици доколку не поднесе предлог-план до стручниот орган во случаите утврдени во членот 32 од овој закон.

(4) Глоба во износ 800 до 1.000 евра во денарска противвредност за микро трговци, од 1.000 до 1.200 евра во денарска противвредност за мали трговци, од 1.200 до 1.400 евра во денарска противвредност за средни трговци, од 1.400 од 1.600 евра во денарска противвредност за големи трговци и од 750 евра во денарска противвредност за физички лица ќе му се изрече на сопственикот на мобилни контејнери доколку не поднесе предлог-план до стручниот орган во случаите утврдени во членот 32 од овој закон.

(5) Глоба во износ од 250 евра во денарска противвредност кај микро трговци, 350 евра во денарска противвредност кај мали трговци, 450 евра во денарска противвредност кај средни трговци и 550 евра во денарска противвредност кај големи трговци ќе му се изрече на одговорното лице кај сопственикот за дејствијата од ставовите (1), (2), (3) и (4) на овој член.

(6) На сторителот на прекршокот од овој член, надлежниот суд може да му изрече прекршочна санкција привремена забрана за вршење на определена дејност од која произлегува сторувањето на прекршокот .

(7) На одговорното лице кај сопственикот на инсталација за складирање на бензини кај терминалите од ставот (5) на овој член, надлежниот суд може да му изрече прекршочна санкција забрана за вршење на должност од која произлегува сторувањето на прекршокот.“

Член 10

Во член 57 ставовите (2), (3), (4), (5), (6) и (7) се бришат.

Во ставот (8) кој станува став (2) зборовите „Прекршочна комисија“ се заменуваат со зборовите „надлежен суд“.

Во ставот (9) кој станува став (3) по зборот „средина“ се додаваат зборовите „и Законот за прекршоците“.

Ставовите (10), (11) и (12) се бришат.

Ставот (13) станува став (4).

Член 11

Во членот 57 – а зборовите „односно за трговец поединец“ се бришат.

Член 12

Во членот 57 – б зборовите „25 до“ се бришат.

Член 13

Во членот 58 ставот (1) се менува и гласи:

„За прекршоците утврдени во членовите 51, 52, 53, 54, 55,56 и 57 - б од овој закон прекршочна постапка води и прекршочна санкција изрекува надлежниот суд.“

Член 14

Овој Закон влегува во сила осмиот ден од денот на објавување во „Службен весник на Република Северна Македонија.“

**I. ОБРАЗЛОЖЕНИЕ НА ПРЕДЛОГ НА ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА КОНТРОЛА НА ЕМИСИИ ОД ИСПАРЛИВИ ОРГАНСКИ СОЕДИНЕНИЈА ПРИ КОРИСТЕЊЕ НА БЕНЗИНИ**

Предложените измени и дополнувања на Законот за контрола на емисии од испарливи органски соединенија при користење на бензини ги уредуваат прекршочните одредби, кои ќе бидат во согласност со новата национална прекршочна политика. Распонот на глобите е изразен во рамките на предвидената можност за изрекување на трикратен износ од општите глоби согласно Законот за прекршоците. Со тоа ќе се овозможи изрекувањето на глобите, водењето на прекршочната постапка и нивната наплата.

Покрај тоа, со сразмерното утврдување на износот на глобата, ќе се овозможи правична наплата, додека истовремено се обезбедува превентивниот ефект на казните.

Со Законот за изменување и дополнувања на Законот за контрола на емисии од испарливи органски соединенија при користење на бензини се предлагаат измени и дополнувања во членовите 51, 52, 53, 54, 55, 56, 57 и 58 во насока на утврдување на нови износи на глоби за прекршоците сторени од страна на физички и правни лица согласно лимитите предвидени во Законот за прекршоците (,,Службен весник на Република Северна Македонија“ бр. 96/19).

Измени и дополнувања се направени и во делот на инспекциските одредби со цел нивно усогласување со новиот Закон за инспекциски надзор и истите се однесуваат на опомената во однос на другите инспекциски мерки, односно бришење на одредбите кои уредуваат материја веќе регулирана со Законот за инспекциски надзор.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Предложените решенија со овој Предлог закон, се меѓусебно поврзани и се во функција на усогласување со Законот за прекршоците.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Со усвојување на предложените решенија ќе се овозможи конзистентност на правниот систем со цел воспоставување на воедначена прекршочна политика, преку пропишување на усогласени нормативни решенија дадени во Законот за прекршоците и одредбите од посебните материјалните закони.

**Извод на одредби од Законот за контрола на емисии од испарливи органски соединенија при користење на бензини што се менуваат со предлогот на законот за изменување и дополнување на законот за контрола на емисии од испарливи органски соединенија при користење на бензини**

**Член 40**

**Постапување по пријава од физичко или правно лице**

(1) Државниот инспектор и овластените инспектори на општините, на општините во градот Скопје и на градот Скопје се должни во рок од седум дена да постапат по иницијатива или пријава за поведување на инспекциски надзор.

(2) Во случаите од ставот (1) на овој член државниот инспектор и овластените инспектори се должни да го известат подносителот на иницијативата или пријавата за поведување на инспекциски надзор во рок од седум дена од денот на спроведувањето на инспекцискиот надзор.

**Член 43**

Државните инспектори и овластените инспектори за животна средина на општините, општините во градот Скопје и градот Скопје, можат да побараат соработка од претставници на органот на државната управа надлежен за работите од областа на внатрешните работи заради обезбедување на непречено вршење на инспекцискиот надзор.

**Член 45**

**Постапка за едукација**

(1) Доколку при вршењето на инспекцискиот надзор државниот инспектор за животна средина ќе утврди дека е сторена неправилноста од членот 25 од овој закон, за прв пат, e должен да состави записник во кој ќе ја утврди сторената неправилност со укажување за отстранување на утврдената неправилност во рок од осум дена и со истовремено врачување на покана за едукација на лицето, односно сторителот на прекршокот каде што е утврдена неправилноста при вршењето на инспекцискиот надзор.

(2) Доколку при вршењето на инспекцискиот надзор овластениот инспектор ќе утврди дека е сторена неправилност од страна на операторот на бензинска станица од членот 25 од овој закон за прв пат, е должен да состави записник во кој ќе ја утврди сторената неправилност со укажување за отстранување на утврдената неправилност во рок од осум дена и со истовремено врачување на поканата за спроведување на едукација на лицето односно сторителот на прекршокот каде што е утврдена неправилноста при вршењето на инспекцискиот надзор.

(3) Формата и содржината на поканата за едукација, како и начинот на спроведување на едукацијата ги пропишува министерот кој раководи со органот на државната управа надлежен за вршење на работите од областа на животната средина.

(4) Едукацијата ја организира и спроведува државниот инспектор за животна средина, односно овластениот инспектор за животна средина кој го извршил инспекцискиот надзор, во рок не подолг од осум дена од денот на спроведувањето на инспекцискиот надзор.

(5) Доколку во закажаниот термин лицето или субјектот над кој се спроведува едукацијата, не се јави на едукацијата, ќе се смета дека едукацијата е спроведена.

(6) Доколку лицето или субјектот над кој се спроведува едукација се јави на закажаната едукација и истата ја заврши, ќе се смета дека е едуциран по однос на утврдената неправилност.

(7) Доколку државниот инспектор, односно овластениот инспектор за животна средина при спроведување на контролниот надзор утврди дека се отстранети утврдените неправилности од ставовите (1) и (2) на овој член, донесува заклучок со кој ја запира постапката на инспекцискиот надзор.

(8) Доколку државниот инспектор, односно овластениот инспектор при спроведување на контролниот надзор ќе утврди дека не се отстранети утврдените неправилности од ставовите (1) и (2) на овој член поднесува барање за поведување на прекршочна постапка пред Прекршочната комисија.

(9) Државниот инспектор за животна средина, односно овластениот инспектор кој извршил инспекциски надзор води единствена евиденција за спроведената едукација на начин пропишан од министерот кој раководи со органот на државната управа надлежен за работите од областа на животната средина.

Член 51

Прекршочни санкции за оператори на инсталации за складирање кај терминалите

(1) Глоба во износ од 12.000 евра во денарска противвредност ќе му се изрече на операторот на инсталација за складирање на бензини кај терминалите, доколку:

1) не презема мерки за реализација на Планот за постигнување на техничките барања (член 28).

(2) Глоба во износ од 6.000 евра во денарска противвредност ќе му се изрече на операторот на инсталација за складирање на бензини кај терминалите, доколку:

1) не биде изградена и не работи во согласност со техничките барања (член 8);

2) погрешно се тврди дека прометот на бензин на терминал е помал од 25.000 тони годишно (член 12) и

3) се користи преодно складирање на терминал чиј промет е поголем од 25.000 тони годишно (член 12).

(3)Глоба во износ од 3.000 евра во денарска противвредност ќе му се изрече на операторот на инсталација за складирање на бензини кај терминалите, доколку:

1) не поднесе предлог-план до стручниот орган (член 26) и

2) не поднесе барање за промена на Планот за постигнување на техничките барања до стручниот орган (член 31).

(4)Глоба во износ од 1.000 евра во денарска противвредност ќе му се изрече на операторот на инсталација за складирање на бензини кај терминалите, доколку:

(1 )не ја регистрира инсталацијата (член 25);

(2) започне со работа на инсталацијата без да добие решение за започнување со работа (член 35) и

(3 )не ги достави податоците од мониторингот до стручниот орган (член 36 став (4)).

(5)Глоба во износ од 30% од одмерената глоба за операторот на инсталацијата за складирање на бензини ќе му се изрече на одговорното лице кај операторот на инсталацијата за складирање на бензини за дејствијата од ставовите (1), (2), (3) и (4) на овој член.

(6)На сторителот на прекршокот од овој член, Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење до 30 дена.

(7)На одговорното лице кај операторот на инсталацијата за складирање на бензини од ставот (5) на овој член, Прекршочната комисија може да му изрече прекршочна санкција забрана за вршење на должност од која произлегува сторувањето на прекршокот во траење до 15 дена.

Член 52

Прекршочни санкции за оператори на инсталации за полнење и празнење на мобилни контејнери

(1) Глоба во износ од 5.000 евра во денарска противвредност ќе му се изрече на операторот на инсталација за полнење и празнење на мобилни контејнери, доколку: 1) не биде изградена и не работи во согласност со техничките барања (член 9);

2) не биде опремена со најмалку еден портален кран за полнење на возила цистерни кој ги исполнува техничките барања за животна средина за опрема за долно полнење (член 10) и 3) не презема мерки за реализација на Планот за постигнување на техничките барања (член 28).

(2) Глоба во износ од 2.000 евра во денарска противвредност ќе му се изрече на операторот на инсталација за полнење и празнење на мобилни контејнери, доколку: 1) не поднесе предлог-план до стручниот орган (член 26);

(2)не поднесе барање за промена на Планот за постигнување на техничките барања до стручниот орган (член 31) и

(3)не спроведе мониторинг согласно со членот 36 од овој закон.

(3) Глоба во износ од 800 евра во денарска противвредност ќе му се изрече на операторот на инсталација за полнење и празнење на мобилни контејнери, доколку: 1) не ја регистрира инсталацијата (член 25) и

2) започне со работа на инсталацијата без да добие решение за започнување со работа (член 35).

(4)Глоба во износ од 30% од одмерената глоба за операторот на инсталацијата за полнење и празнење на мобилни контејнери ќе му се изрече на одговорното лице во правното лице односно во трговец поединец за дејствијата од став (1), (2) и (3) на овој член.

(5)На сторителот на прекршокот од овој член, Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење до 30 дена.

(6)На одговорното лице кај операторот на инсталацијата за полнење и празнење на мобилни контејнери од ставот (4) на овој член, Прекршочната комисија може да му изрече прекршочна санкција забрана за вршење на должност од која произлегува сторувањето на прекршокот во траење до 15 дена.

Член 53

Прекршочни санкции за оператори на мобилни контејнери

(1) Глоба во износ од 3.000 евра во денарска противвредност ќе му се изрече на операторот на мобилни контејнери, доколку:

(1)бензинската пареа од мобилниот контејнер е испуштена на подрачје каде што може да им штети на животната средина и здравјето на луѓето (член 11);

(2)мобилниот контејнер се дизајнирани и направени така што при работа ги задоволуваат условите на техничките барања (членови 13 и 15);

(3)не презема мерки за реализација на Планот за постигнување на техничките барања (член 28) и

(4)не поднесе барање за промена на Планот за постигнување на техничките барања до стручниот орган (член 31).

(2) Глоба во износ од 800 евра во денарска противвредност ќе му се изрече на операторот на мобилни контејнери, доколку:

1) не поднесе предлог-план до стручниот орган (член 26) и

2) не поднесе барање за промена на Планот за постигнување на техничките барања до стручниот орган (член 31).

(3)Глоба во износ од 300 евра во денарска противвредност ќе му се изрече на операторот на мобилни контејнери доколку не го регистрира мобилниот контејнер (член 25).

(4)Глоба во износ од 30% од одмерената глоба за операторот на мобилни контејнери ќе му се изрече на одговорното лице во правното лице односно трговец поединец за дејствијата од ставовите (1), (2) и (3) на овој член.

(5)На сторителот на прекршокот од овој член, Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење до 30 дена.

(6)На одговорното лице кај операторот на мобилни контејнери од ставот (4) на овој член, Прекршочната комисија може да му изрече прекршочна санкција забрана за вршење на должност од која произлегува сторувањето на прекршокот во траење до 15 дена.

Член 54

Прекршочни санкции за оператори на инсталации за складирање на бензини кај бензинските станици

(1) Глоба во износ од 3.000 евра во денарска противвредност ќе му се изрече на операторот на инсталации за складирање на бензин кај бензинските станици, доколку:

(1)инсталацијата за складирање на бензин кај бензинските станици не е изградена и не работи во согласност со техничките барања (членови 19 и 20);

(2)погрешно се тврди дека прометот на бензин на бензинската станица е помал од 100 м3 годишно (член 21) и

(3)не презема мерки за реализација на Планот за постигнување на техничките барања (член 28).

(2)Глоба во износ од 30% од одмерената глоба за операторот на инсталации за складирање на бензин кај бензинските станици ќе се изрече на одговорното лице во правното лице односно трговец поединец за дејствијата од ставовите (1) и (2) на овој член.

(3)На сторителот на прекршокот од овој член, Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење до 30 дена.

(4)На одговорното лице кај операторот на инсталации за складирање на бензини од ставот (2) на овој член, Прекршочната комисија може да му изрече прекршочна санкција забрана за вршење на должност од која произлегува сторувањето на прекршокот во траење до 15 дена.

Член 55

Прекршочни санкции за оператори на бензински станици

(1) Глоба во износ од 6.000 евра во денарска противвредност ќе му се изрече на операторот на бензинска станица доколку:

1) не презема мерки за реализација на Планот за постигнување на техничките барања (член 28).

(2) Глоба во износ од 2.000 евра во денарска противвредност ќе му се изрече на операторот на бензински станици, доколку:

(1)стави во употреба бензинска станица која нема инсталирано систем за рекуперација на бензинската пареа (член 23);

(2)нема поставено систем за рекуперација на бензинската пареа кога се врши промена на технологијата или се спроведуваат други поголеми надградувања на системот (член 23 став (2)) и

(3)системот за рекуперација на бензинската пареа не работи на ефикасен начин како што е утврдено во членот 24 од овој закон.

(3) Глоба во износ од 1.500 евра во денарска противвредност ќе му се изрече на операторот бензински станици, доколку:

(1)не поднесе предлог-план до стручниот орган (член 26);

(2)не поднесе барање за промена на Планот за постигнување на техничките барања до стручниот орган (член 31) и

(3)не спроведе мониторинг согласно со членот 36 од овој закон.

(4) Глоба во износ од 500 евра во денарска противвредност ќе му се изрече на операторот на бензински станици, доколку:

(1) не ја регистрира бензинската станица (член 25);

(2) започне со работа на бензинската станица без да добие решение за започнување со работа (член 35) и

(3) не ги достави податоците од мониторингот до стручниот орган (член 36 став (4)).

(5) Глоба во износ од 30% од одмерената глоба за операторот на бензинските станици ќе му се изрече на одговорното лице во правното лице односно во трговец поединец за дејствијата од ставовите (1), (2), (3) и (4) на овој член.

(6) На сторителот на прекршокот од овој член, Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 30 дена.

(7) На одговорното лице кај операторот на бензинските станици од ставот (5) на овој член, Прекршочната комисија може да им изрече прекршочна санкција забрана за вршење на должност од која произлегува сторувањето на прекршокот во траење од најмалку три до најмногу 15 дена.

Член 56

Прекршочни санкции за сопственикот

(1) Глоба во износ од 5.000 евра во денарска противвредност ќе му се изрече на сопственикот на инсталација за складирање на бензини кај терминалите доколку не поднесе предлог-план до стручниот орган во случаите утврдени во членот 32 од овој закон.

(2) Глоба во износ од 4.000 евра во денарска противвредност ќе му се изрече на сопственикот на инсталација за полнење и празнење на мобилни контејнери доколку не поднесе предлог-план до стручниот орган во случаите утврдени во членот 32 од овој закон.

(3) Глоба во износ од 2.000 евра во денарска противвредност ќе му се изрече на сопственикот на бензински станици доколку не поднесе предлог-план до стручниот орган во случаите утврдени во членот 32 од овој закон.

(4) Глоба во износ од 1.500 евра во денарска противвредност ќе му се изрече на сопственикот на мобилни контејнери доколку не поднесе предлог-план до стручниот орган во случаите утврдени во членот 32 од овој закон.

(5) Глоба во износ од 30% од одмерената глоба за сопственикот ќе му се изрече на одговорното лице кај сопственикот за дејствијата од ставовите (1), (2), (3) и (4) на овој член.

(6) На сторителот на прекршокот од овој член, Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 30 дена.

(7) На одговорното лице кај сопственикот на инсталација за складирање на бензини кај терминалите од ставот (5) на овој член, Прекршочната комисија може да му изрече прекршочна санкција забрана за вршење на должност од која произлегува сторувањето на прекршокот во траење од најмалку три до најмногу 15 дена.

Член 57

Постапка за порамнување

(1) За прекршоците утврдени во членовите 51, 52, 53, 54, 55 и 56 од овој закон, надлежните инспектори од членот 39 ставови (2), (4), (6) и (7) на овој закон се должни на сторителот на прекршокот да му предложат постапка за порамнување со издавање на прекршочен платен налог пред да поднесат барање за прекршочна постапка.

(2)Кога сторителот на прекршокот е согласен за поведување на постапка за порамнување, надлежниот инспектор во записникот забележува дека издава прекршочен платен налог.

(3) Кога прекршокот надлежниот инспектор го утврди лично или го утврди со употреба на соодветни технички средства и направи е должен веднаш да издаде прекршочен платен налог кој го забележува во записникот за констатиран прекршок.

(4) Во случаите од ставот (2) на овој член, прекршочниот платен налог го потпишуваат надлежниот инспектор и сторителот.

(5) Во случаите од став (3) на овој член, прекршочниот платен налог го потпишува надлежниoт инспектор, а може да го потпише и сторителот.

(6) По приемот и потпишувањето на прекршочниот платен налог, сторителот е должен да ја плати изречената глоба во рок од осум дена од денот на приемот на прекршочниот платен налог на сметката означена во правната поука.

(7) Сторителот кој ќе ја плати глобата во рокот од ставот (6) на овој член, ќе плати половина од изречената глоба, за кое право се поучува во правната поука од прекршочниот платен налог.

(8) Доколку глобата не се плати во рокот определен во прекршочниот платен налог, надлежниoт инспектор е должeн да поднесe барање за поведување на прекршочна постапка пред Прекршочната Комисија.

(9) Постапката за порамнување се води согласно со одредбите од Законот за животната средина.

(10) Надлежниoт инспектор е должен да води евиденција за издадените прекршочни платни налози и за исходот на покренатите постапки.

(11) Во евиденцијата од ставот (10) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(12)Личните податоци од ставот (11) на овој член се чуваат пет години од денот на внесување во евиденцијата.

(13)Министерот кој раководи со органот на државната управа надлежен за работите од областа на животната средина ја пропишува формата и содржината на прекршочниот платен налог.

Член 57-а

Одмерувањето на висината на глобата за правното лице односно за трговец поединец се врши согласно Законот за прекршоци.

Член 57-б

Глоба во износ од 25 до 50 евра во денарска противвредност ќе му се изрече за прекршок на овластеното службено лице од стручниот орган ако не ги донесе потврдата и решението во роковите утврдени во членовите 25 став (11), 29 став (1) и 35 став (6) од овој закон.

Член 58

Водење на прекршочната постапка

(1)За прекршоците утврдени во членовите 51, 52, 53, 54, 55 и 56 од овој закон прекршочна постапка води и прекршочна санкција изрекува Комисијата за одлучување по прекршоци во областа на животната средина при Министерството за животна средина и просторно планирање (во натамошниот текст: Прекршочната комисија).

(2)Постапката пред Прекршочната комисија се води согласно со одредбите од Законот за животната средина.

(3)За прекршоците од членот 57-б од овој закон, прекршочна постапка води и прекршочна санкција изрекува надлежен суд.